Fitxar és, segons la llei, una obligació de tots els treballadors. Per aquest motiu els treballadors han de tenir especial cura per no oblidar-se de fitxar les entrades i sortides. Tot i això, som humans, i de vegades els oblits passen. Hi ha gent que es posa una alarma al mòbil, però això no serveix si els horaris són flexibles (és a dir, no tenen hores d'entrada i sortida fixes). La millor solució és que el departament de RRHH disposi de les eines necessàries per detectar a temps oblits de fitxar i corregir-los de manera apropiada. El més important és no deixar que els oblits s'acumulin, perquè a la llarga tindrem una gran quantitat d'errors que cal corregir davant d'una possible inspecció de treball.